open-index/open-wikipedia-markdown huggingface dataset:
Lanperna limoi

**Lanperna limoia** edo **kuleto horiska** (*Amanita citrina*) amaniten taldeko perretxiko jangarria da. Hala ere, jangarria izan arren, ez da gomendatzen jatea. Hiru ezaugarri nagusiak dira, txapelaren kolore horizta, errefau usaina, eta hanka erraboiltsua.

## Deskribapena 
Lanperna limoi

**Kapela:** 5 eta 11 cm. arteko diametrokoa, haragitsua. Hasieran hemisferikoa, azkenik zabaldua, azal lubrifikatuarekin, ez likatsua eguraldi hezean eta distiratsua eta satinatua eguraldi lehorrean. Hori-zitrino kolorekoa, hori-zurbila, hori-berdexka eta batzuetan dena zuria (Alba barietatea). Estalkiaren hondar irintsuak daramatza, plaka irregular zuriekin eta erraz bereiz daitezkeenekin.

**Orriak:** Zuriak edo zurixkak limoi-hori erreflexuekin. Libreak, juntu, sabeldunak eta irregularrak.

Orri libreak: Oinera hurbiltzen diren orriak, baina ukitzen ez diotenak.

**Hanka:** Zilindrikoa, lehenengo betea, gero hutsa, zuria edo horixka, normalean liraina, batzuetan laburra eta zabala. Mintzezko eraztuna, goian eta zintzilikaria. Iraunkorra, apur bat ildaskatua, zuria edo horixka. Erraboil esferikoa, ertz zorrotzarekin, zuria gero horira edo okrera pasatzen da.

**Haragia:** Trinkoa, zuria, azalaren azpian kolore zitrino arin bat dauka. Patata gordinaren usaina edo errefauarena eta zapore desatsegina.

**Etimologia:**Amanita grekotik dator eta Zilizia eta Siria arteko mendiari egiten dio erreferentzia, han oso ugariak ziren eta. Grezieraz beste esanahi bat ere badu, perretxikoa, kontzeptu orokor gisa. Citrino berriz latinetik, bere kolore limoi-horiagatik.

## Jangarritasuna 
Toxikotzat hartu izan da A. phalloides-ekin nahasteagatik, baina erabat kaltegabea da, ez du merezi jatea bere usain eta zapore txarragatik. Kalitate eskaseko jangarria eta A. phalloides-ekin nahasteko arriskuagatik

### Nahasketa arriskua 
Amanita phalloides-ekin nahas liteke, baina besteak beste, kapelaren koloreagatik, bolbaren formagatik, plaken presentziagatik, haragiaren usainagatik eta abarrengatik bereizten da.

Kapelaren azalaren kolorea zuriagoa da, plakak zabalagoak dira eta ilunagoak, eraztuna zabalagoa eta erraboila grisagoa.

Baita *Amanita porphyria*-kin ere nahas daiteke, forma eta usain berekoa, baina kapelaren koloreagatik bereizten da, arre-grisaxka, arrosarako joerarekin.

## Sasoia eta lekua 
Udaberritik udazkenera hosto-erorkorren basoetan aurki daiteke, adibidez urkietan, pagoetan, haritzetan eta abar, eta baita koniferoen basoetan ere.
thumb|Amanita citrina

### Banaketa eremua 
Kanada, Alaska, Ameriketako Estatu Batuak, Mexiko, Costa Rica, Europa, Errusia, Hego Korea, Japonia, Txina, Australia, Nigeria eta Hegoafrika.

## Galeria 

Fitxategi:Amanita citrina bat.jpg
Fitxategi:Amanita citrina bi.jpg
Fitxategi:Amanita citrina hiru.jpg
Fitxategi:Amanita citrina lau.jpg
Fitxategi:Amanita citrina bost.jpg
Fitxategi:Amanita citrina 7.jpg

## Erreferentziak 
## Kanpo estekak 
*  *Amanita citrina* Errotari mikologia elkarteko webgunean
*  *Amanita citrina* Mycobank-en
Hondarribi beltz

**Hondarribi beltza** mahats beltzaren euskal barietatea da. Batez ere txakolina ekoizten den lurraldeetan dago sartuta; Hondarribi zuria baino gutxiago zabalduta dago.

## Ezaugarriak 
XIX. mende arte mahats mota hau nahiko zabalduta zegoen eta hektarea asko zeuden Euskal Herrian. XX. mendean, aldiz, dezente jaitsi zen barietate honen hazkuntza; mende horren azken hamarkadetan, ordea, txakolinaren ekoizpena gora egin zuenean, galdutako lurrak berreskuratu zituen.

Ekoizpen txikia duen espeziea da eta horren eraginez haren zabalkundea murriztu egin da. Loratze goiztiarra izaten du (horregatik udaberriko izotzak kalte handia egiten dio), maiatza bukaeratik ekaina hasiera arte. Umotze prozesua, ordea, berantiarra izaten du. Ekoizpen eskasekoa da. Horregatik, txakolina egiteko garaian Hondarribi zuriarekin nahastea onartuta dago, baita ere, baina kantitate txikiagoekin, petit corbu eta ixkiriot handi mahatsekin nahastea. Landare hauek mahatsa eta mahats-mordo ertainak ematen dituzte. Mahats honek azala lodia du eta urdin-beltz kolorekoa.

Mahats horiekin ekoiztutako ardoek madariaren, eta fruitu exotikoen usain intentsuak dituzte, fruitu garrazkien, loreen eta belarren ñabardurez. Mamiak azidotasun dezente izaten du baina kolore gutxi. Ardo orekatuak sortzen ditu, alkohol gutxikoak. Azidotasunak taninoak konpentsatzen ditu. Ahoan ardo sendoak izaten dira.

## Sinonimoak 
Hondarribi izenaren aldaera guztien araberako izenak ditu: Hondarrabi beltza, Honddarbi beltza, baita ere kurixketu beltza, xerratu beltza, matza berdea...

## Erreferentziak 
## Kanpo estekak 
*  Hondarribi beltzari buruzko informazioa webgune espezializatu batean.
*  Enologia sukaldarientzat.
Lanperna hori

thumb|Lanperna horia goitik ikusita.
thumb|Lanperna horia azpitik ikusita.

**Lanperna hori** edo **lanperna orixa**  (*Amanita gemmata*)  *Amanitaceae* familiako pozoitsua den onddo espezie bat da. Lanperna limoiarekin aise nahas daiteke. Patata usaina eta kolore limoi-horia ezaugarri nagusiak dira.

Intoxikazio ertainen susmagarria. Sindrome neurologikoa. Mikologo batzuek honen jangarritasuna defendatzen dute, baina beste batzuek ez dute gomendatzen, toxikoa den susmagarria delako eta *Amanita phalloides* perretxikoarekin nahas daitekeelako.

## Sinonimoak 
*Agaricus gemmatus* Fr. (1838)
*Agaricus adnatus* W.G.Sm. (1870)
*Amanita gemmata* (Fr.) Gillet (1874)
*Amanita junquillea* Quél. (1876)
*Amanita gemmata f. amici* Gillet (1884)
*Amanita muscaria* var. *gemmata* (Fr.) Quél. (1886)
*Amanitopsis adnata* (W.G.Sm.) Sacc. (1887)
*Amanitopsis gemmata* (Fr.) Sacc. (1887)
*Amanita adnata* (W.G.Sm.) Sacc. (1925)
*Amanita junquillea* var. *exannulata* J.E.Lange (1935)
*Amanitaria gemmata* (Fr.) E.-J.Gilbert (1940)
*Venenarius gemmatus* (Fr.) Murrill (1948)

## Deskribapena 
**Kapela:** 4 eta 8 cm arteko diametrokoa; hasieran ia globo itxurakoa, gero hemisferikoa, azkenean lau-ganbila, ertza ez oso ildaskatua. Azala bereizgarria, distiratsua, kolore aldakorrekoa: krema zurbiletik okre-horixkara, bolba zuriaren hondar batzuekin.

**Orriak:** Estu, meheak, ia libreak zurixkak eta irintsuak.

Orri libreak: Oinera hurbiltzen diren orriak, baina ukitzen ez diotenak.

**Hanka:** Zuria, banangarria, oinarrirantz lodiagoa, globo itxurako erraboil baten amaitzen da, bolba aldakor batez inguratua, lodia eta batzuetan harilkatua. Eraztun mehea, osatugabea eta oso iheskorra.

**Haragia:** Zuria, biguna, hauskorra, azalaren azpian horixka, zapore leuna, gozoa eta usain ez oso nabarmena.

**Etimologia:** *Amanita* grekotik dator Zilizia eta Siria arteko mendiari egiten dio erreferentzia, han oso ugariak ziren eta. *Gemmata* epitetoa harribitxietatik dator, onddo hauen kapelaren apainduragatik.

## Jangarritasuna 
Ez jatea gomendatzen da, aldaera asko dituen perretxikoa delako, horietakoren batek intoxikazioak eragin ditu eta.

### Nahasketa arriskua 
*Amanita citrina* espeziearekin, hau ez da jangarria eta patata usaina du, lirainagoa da eta hori-limoi kolorekoa izaten da.

## Sasoia eta lekua 
Udazkenetik udaberrira, batez ere pinudietan, hala ere , hostoerorkorretan ere irteten da. Oso ohikoa Euskal Herrian.

### Banaketa eremua 
Bi hemisferioetako eremu epeletan. Kanada, Ameriketako Estatu Batuak, Mexiko, Belize, Dominikar Errepublika, Kolonbia, Brasil, Kanariak, Europa, Errusia, Japonia, Zeelanda Berria.

## Galeria 

Fitxategi:Amanita gemmata 3.jpg
Fitxategi:Amanita gemmata lau.jpg
Fitxategi:Amanita gemmata bost.jpg

## Erreferentziak 
## Kanpo estekak 
*  *Amanita gemmata* Errotari mikologia elkarteko webgunean
*  *Amanita gemmata* Mycobank-en
Ramón Chao

**Ramón Chao Rego** (Vilalba, Lugo, Galizia, 1935eko uztailaren 21a - Bartzelona, Katalunia, 2018ko maiatzaren 20a) kazetari eta idazle galiziarra. ATTAC mugimenduaren partaidea zen. Oso idazle kritikoa zen.

## Biografía 
1955an piano-sari handi bat lortu zuen. Urte berean Espainiako Gobernuak Frantzian pianoa ikasteko beka bat eman zion.

Bere familia oso ezaguna da: Manu Chao abeslariaren eta Antoine Chao kazetariaren aita zen; biak, Manue ta Antoine, Mano Negra taldearen partaideak izan dira. Xosé Chao Rego, bere anaia, bestetik, teologo ezaguna da.

## Obra 
* *Georges Brassens* (1973)
* ''Après Franco l'Espagne* (1975)
* *La Iglesia que Franco quiso* (1976)
* *Marcel Lefebvre: un integrismo histórico* (1977)
* *Guía secreta de París* (1979)
* *O lago de Como* (1982)
* *Conversaciones con Alejo Carpentier* (1984)
* *La Maison des lauriers roses*, Christian Bourgois Editeur (1989)
* *Un posible Onetti* (1992)
* *Un train de glace et de feu, La Mano Negra en Colombie* (1992)
* *Prisciliano de Compostela* (1999)
* *Abecedario (subjetivo) de la globalización* (Ignacio Ramonet eta Jacek Woźniakekin batera egina)
* *La Passion de Caroline Otero*, eleberria, (2001)
* *Desde mi otero* (2003)
* *Abécédaire partiel et partial de la mondialisation*, Ignacio Ramonet eta Jacek Woźniakekin (2004)
* *Porque Cuba eres tú* (2005)
* *Las Travesías de Luis Gontán* (2006)
* *Las andaduras del Che* (Wozniak-ekin batera egina) (2007)
* *Guide du Paris rebelle* Ignacio Ramonetekin (2008)
* *Mémoire apocryphes d'un officier napoléonien en Espagne* (2008)
* *Cuba-Miracles* (Jacek Wozniak eta Antoine Chaorekin batera (2009).
* *L’Odyssée du Winnipeg*, eleberria, Buchet/Chastel (2010)

## Filmak 
* *Llorens Artigas*, Georges Ferrarorekin, TVF (1970)
* *Arriba España*, José María Berzosa eta André Camp-ekin batera. SFP Paris (1976)
* *Oú es-Tu?*, J.M. Berzosarekin FR3 (1989)
* *50 años después de la guerra*, José Maria Berzosarekin. SFR (1980)
* *Tres días con Onetti'', José María Berzosarekin. SFP Paris (1990), Océaniques

## Sariak 
* Galiziako Komunikazio Saria (1997)
* Gironako Liberpress Saria, “pela seva coherència humana y solidaritat periodística” (2001).
* Espainiako Gobernuak emandako Meritu Zibilaren Enkomienda (2003).
* Frantziako Arteen eta Letren Zalduna (1991, 2004an ofizialaren gradura igota).

## Erreferentziak 
## Kanpo loturak 
* : Ramón Chao Galegos.info webgunean.
* : Ramón Chaoren bloga.
Miquel Buch

**Miquel Buch i Moya** (Premià de Mar, Maresme, Katalunia, 1975eko abuztuaren 3a) politikaria da. Bartzelonako Aldundiaren ahaldun ohia eta Premià de Mar udalerriko alkate ohia, bai eta Kataluniako Udalerrien eta Eskualdeen Elkarteko lehendakari ohia ere.

2018ko maiatzaren 19az geroztik, Kataluniako Generalitatearen Barne Arazoetako sailburua izan zen hautatua, 2020ko irailaren 3a arte, Miquel Sàmper-en trukean kargua utziz.

## Erreferentziak
Maite Asensio Lozano

**Maite Asensio Lozano** (Bilbo, 1983) genero ikuspegidun kazetaritzan aditua den kazetari eta idazle feminista da.

2024ko kazetaritzaren alorreko Rikardo Arregi saria irabazi zuen Amaia Igartua, Isabel Jaurena eta Olatz Silvarekin batera *Feminizketak*, elkarrizketa sortarekin.

## Ibilbide profesionala 
Berria egunkariaren Gizarte sailean lan egiten du.

2008an sorturiko Kazetarion Berdinsarean, -genero ikuspegia duen euskal kazetarien sarea-, kide zituen June Fernández, Lucía Martínez Odriozola eta Itziar Abadekin batera Pikara Magazine hedabide feministaren sortzaileetariko bat izan zen 2010eko azaroaren 18an   eta bertan hainbat artikulu argitaratu ditu.

## Aktibismoa 
### Feminismoa 
Epaimahaikide izan zen 2014ko Berdintasunerako Emakunde Sarietan.  Urte berean *Prentsa idatzia* Argia Saria irabazi zuen kazetari jardunean genero-berdintasunean eginiko ekarpen guztiengatik, bere konpromisoagatik eta gizon eta emakumeen berdintasunari ematen dion garrantzi handiagatik.   2018an Arantxa Iraola Alkortarekin batera "Alardeak, ukatutako plazara" saiakera liburua argitaratu du.    Bertan 80 lagunetik gora elkarrizketatu dituzte Irun eta Hondarribiako alardeetan 1996an hainbat emakume soldadu gisa parte hartzen saiatu zirenenan gertatutakoak aztertzeko.  

2024ko kazetaritzaren alorreko Rikardo Arregi saria irabazi zuten Maite Asensio, Amaia Igartua, Isabel Jaurena eta Olatz Silvak, *Feminizketak*, elkarrizketa sortarekin (Berrian argitaratuak). Epaimahaiak nabarmendu zuen lau kazetariek "egindako ahalegin berezia adin, jatorri eta arlo desberdinetako puntako pentsalarien gogoetak jasotzeko sei hizketaldirekin osatutako bilduman". Elkarrizketatuak Silvia Federici, Sara Ahmed, Vandana Shiva, Rita Segato, Remedios Zafra eta Irantzu Varela dira.

## Argitalpenak 
* 2015 "Erdibidean : indarkeria matxista hedabideetan" liburua. 
* 2018 "Alardeak, ukatutako plazara" saiakera, Arantxa Iraolarekin batera.

## Sariak eta errekonozimenduak 
* 2014ko Prentsa idatziaren Argia Saria.  
* 2024ko kazetaritzaren alorreko Rikardo Arregi saria irabazi zuten Amaia Igartua, Isabel Jaurena eta Olatz Silvarekin batera *Feminizketak*, elkarrizketa sortarekin.

## Erreferentziak 
## Kanpo estekak 
* 2015- Hitzaldia: Hedabideei begira, betaurreko moreak jarrita. (Bideoa)
* 2015- Elkarrizketa Tanttaka aldizkarian.
* 2015- Sorgiñak #04 (Bideoa)
* 2017- Hitzaldia: Hedabideak eta generoari buruzko mahai ingurua. (Bideoa)
* 2018- Elkarrizketa Irakurrieran saioan. (Bizkaia Irratia)
Disneyko animatzaileen greba

**Disneyko animatzaileen greba** 1941ean Walt Disney Studioseko animatzaileek egin zuten greba izan zen.

## Historia 
### Testuingurua 
1923an, Hollywooden, Walt Disneyk The Walt Disney Company sortu zuen. Sortzaileak etengabe gogorarazten zuenez, Hollywoodera eskuan kamera zahar bat zuela eta poltsikoan 40 dolar zituela iritsi zen.

Eta 1937an, *Edurnezuri* animaziozko lehen film luzeak oso arrakasta handia lortu zuenean, «amerikar ametsa» gauzatu zuen, inguruan lantalde idilikoa bilduta. *Osaba Walt* esaten zioten langileek.

### Gertaerak 
1928an konpainiak zazpi langile zituen eta 1937an, aldiz, ia mila. 1938an Screen Cartoonists Guild (SCG) animatzaileen sindikatua sortu zen eta, berehala, Herbert Sorrell ezkerreko sindikalista buru, egitura sendoa osatu zuen arautu gabeko jardunaren gehiegikeriei aurre egiteko. Baina “Osaba Waltek” balio paternalista zaharkituei eutsi zien, eta langileei sindikatzea debekatu.

Hala ere, hainbat langile, besteak beste Edurnezuriren amaordea, Goofy eta Gepetto pertsonaiak sortu zituen Art Babbitt marrazkilaria, SCGn sartu ziren. Disneyk bazter-nahasletzat eta boltxebiketzat jo zuen Babbitt eta 1941eko maiatzaren 28an kaleratu zuen, beste 16 langilerekin batera. Biharamunean hasi zen Disneyko marrazkilarien greba.

Sindikatuen debekua eta kaleratzeak izan ziren grebaren piztaile, baina atzean askoz gehiago zegoen. Batetik, estudioaren hasierako politikari jarraiki, filmetako kredituetan ez zen animatzaileen izenik agertzen, soilik Walt Disneyrena. Gainera, soldaten banaketa erabat desorekatua zen eta irizpide subjektiboetan oinarrituta zegoen. Edurnezuriren arrakastari esker, langileei egindako ordu estrak ordainduko zizkiela agindu zien. Baina irabaziak estudio berriak eraikitzera bideratu zituen azkenean.

### Ondorioak 
Gutxi gorabehera langileen erdiak bat egin zuten grebarekin, baina enpresaren jarduera erabat gelditzea lortu zuten. Disneyren jarrera oldarkorrak ez zuen egoera hobetzen lagundu. Azkenean, greba piztu eta bost astera, Disneyk gobernu federalaren bitartekaritza onartu zuen eta atzerrira alde egin zuen. Grebaren amaieran, kaleratutako langileak itzultzea, sindikatzeko eskubidea eta soldaten igoera lortu zuten. Baina handik aurrera Disneyk lan-baldintzak nabarmen gogortu zituen eta grebalari gehienek enpresa uztea lortu zuen. Epe luzean, bere burua garailetzat jo zuen, “*endredatzaile eta komunista arriskutsuak uxatzea eta konpainia garbitzea*” lortu zuelako.

Eta McCarthyren “sorgin ehizaren” babesean, etxe barruko “garbiketa” kanpora zabaltzen ere ahalegindu zen. Besteak beste, iraganean hainbeste miretsitako Charles Chaplin salatu zuen Jarduera Antiamerikarren Batzordean.

## Bibliografia 
## Kanpo estekak
DevOps

eskuinera|thumb| DevOps praktika garapen, operazio eta kalitate analisian non kokatzen den azaltzen duen irudia.
**DevOps** ingeleseko *development* (garapena) eta *operations* (operazioak) software ingeniaritzan ematen den praktika bat da. Honen helburua Software garapena eta software operazioak bateratzea da. DevOps mugimenduaren ezaugarri nagusienetakoa automatizazioa eta softwarea sortzeko pausu guztien monitorizazioa. Honela dena monitorizatzea da gakoa: integrazioa, probak, inplementazioa eta azpiegituraren administrazioa barne. DevOps-ekin garapen ziklo asko eta laburragoak ditugu, honela software publikatze fidagarriagoak egin daitezke.​​​

## Kanpo estekak
Errezil sagar

thumb|Errezil sagarra
**Errezil sagarra** edo **Ibarbia sagarra** Errezilen inguruetan jatorria duen sagar barietate bat da. Euskal Herrian ekoizten den sagarrik ezagunena eta ugariena da. Azal gogorra eta latza du, eta zapore gazia. Kolorea berde-horixka da, baina batzuetan iluna ere izan daiteke. Garai bateako Euskal Herriko baleazaleentzat ekoizten zen sagardorako erabilia, hainbat azokatan saltzen zen sagar mota nagusia zen. Gabirian ere errezil sagarraren eguna ospatzen dute urtero.

## Bilketa 
Sagarra zuhaitzetik kolkora bildu badaiteke ere, baserritar gehienek lurretik hartzen dute. 2012an 321.000 kilogramo bildu ziren Errezilen, eta 2013an 85.000 kilogramo, urteen arabera dagoen aldakortasunaren erakusgarri.

## Erreferentziak 
## Kanpo estekak
2014ko Durango-Durango Emakumeen Saria

**2014ko Durango-Durango Emakumeen Saria** Bizkaiko txirrindularitza lasterketa horren 13. edizioa izan zen, 2014ko ekainaren 10ean egin zutena. UCIren egutegian 1.2 maila zuen.

## Sailkapen orokorra 
## Kanpo estekak
2011ko Durango-Durango Emakumeen Saria

**2011ko Durango-Durango Emakumeen Saria** Bizkaiko txirrindularitza lasterketa horren 10. edizioa izan zen, 2011ko ekainaren 7an egin zutena. UCIren egutegian 1.2 maila zuen.

## Kanpo estekak
The Last Legion

**The Last Legion** (euskaraz *Azken Legioa*) 2007ko Doug Lefler estatubatuar zinema zuzendariak zuzendutako abentura film bat da. Dino De Laurentiis italiarrak eta beste hainbat ekoizleek ekoitzi zuten. Valerio Massimo Manfredi idazlearen ''L'ultima legione'' (2002) eleberrian oinarritua dago. Colin Firth, Thomas Sangster, Ben Kingsley, Kevin McKidd eta Aishwarya Rai aktoreek antzeztu zuten.

## Argumentua 
Mendebaldeko Erromatar Inperioaren gainbehera (K.o. 476). Romulo Augusto (Thomas Brodie-Sangster) enperadorearen koroaketa egunean, Erroma heruloen errege Odoakroren (Peter Mullan) eskuetan erortzen da). Ambrosino (Ben Kingsley), Romuloren arduradunak, hiriarentzat arrisku handi bat iragarria zuen. Enperadorearen aita, semearen segurtasunaz arduraturik, haurra Aurelioren (Colin Firth) zaintzapean jarriko du. Barbaroek Romulo atzeman eta Capri uhartera daramatenean, Aureliok bere gizon leialenen eta gizon misteriotsu baten laguntzaz hura erreskatatzen saiatuko da. Azkenean, enperadorea askatzea lortzean, taldea gelditzen zaien azken legioaren bila abiatuko dira: Britainian kokatua dagoen, Bederatzigarren Legioa.

## Aktoreak 
* Colin Firth: Aurelio
* Thomas Brodie-Sangster: Romulo Augustulo/Pendragon
* Ben Kingsley: Ambrosino/Merlin
* Aishwarya Rai: Mira
* Peter Mullan: Odoakro
* Kevin McKidd: Wulfila
* John Hannah: Nestor
* Owen Teale: Vatreno
* Rupert Friend: Demetrio
* Nonso Anozie: Batiato
* Harry Van Gorkum: Vortgyn
* Robert Pugh: Kustennin
* James Cosmo: Hrothgar
* Alexander Siddig: Teodoro Andronikos
* Murray McArthur: Tertio
* Iain Glen: Orestes
* Rory Finn: Arturo gaztea
* Alexandra Thomas-Davies: Igraine
* Ferdinand Kingsley: Ambrosino gaztea

## Kanpo estekak 
* IMDBko fitxa irakurgai
2018ko Durango-Durango Emakumeen Saria

**2018ko Durango-Durango Emakumeen Saria** Bizkaiko txirrindularitza lasterketa horren 17. edizioa izan zen, 2018ko maitzaren 17an egin zutena. UCIren egutegian 1.2 maila zuen.

### Taldeak 
## Sailkapen orokorra 
## Kanpo estekak
Elle Moxley

**Elle Moxley** (Columbus, Ohio, 1986/1987), aurretik **Elle Hearns** izenaz ezaguna, transgeneroen eskubideen aldeko afro-amerikar ekintzailea da. Arrazakeriaren aurkako *Black Lives Matter* sare globalaren sortzaileetako bat izan zen, zeinean kide estrategiko egon zen. Gainera, Marsha P. Johnson Institutuaren sortzailea eta zuzendari exekutiboa da.

## Erreferentziak 
## Kanpo estekak
The Last Sunset

**The Last Sunset** () 1961eko western filma da, Robert Aldrich estatubatuar zinemagileak zuzendu zuena. Dalton Trumbok idatzi zuen gidoia, Howard Rigsbyren *Sundown at Crazy Horse* eleberrian (1957) oinarriturik. Rock Hudson, Kirk Douglas, Dorothy Malone, Joseph Cotten eta Carol Lynley izan ziren antzezle nagusiak.

## Argumentua 
Pertsona bat hil ondoren, Brendan O'Malley (Kirk Douglas) pistoleroa Mexikora joanen da ihesi. Bellerekin (Dorothy Malone) elkartzea da haren asmoa, baina emakume hori John Breckenridge (Joseph Cotten) abeltzain mozkortiarekin ezkondurik dago. O'Malleyri jarraiki, Dana Stribling (Rock Hudson) sheriffa ere iritsiko da, mendeku gogoarekin, pistoleroak haren arrebaren senarra hil baitzuen.

## Aktoreak 
* Rock Hudson: Dana Stribling
* Kirk Douglas: Brendan "Bren" O'Malley
* Dorothy Malone: Belle Breckenridge
* Joseph Cotten: John Breckenridge
* Carol Lynley: Melissa "Missy" Breckenridge
* Neville Brand: Frank Hobbs
* Regis Toomey: Milton Wing
* James Westmoreland: Julesburg Kid (Rad Fulton bezala)
* Adam Williams: Calverton
* Jack Elam: Ed Hobbs
* John Shay: Bowman

## Kanpo estekak 
* IMDBko fitxa irakurgai
Jim Jarmusch

**James Robert Jarmusch** (Cuyahoga Falls, Ohio, 1953ko urtarrilaren 22a), **Jim Jarmusch** bezala ezagunagoa, zinema zuzendari, gidoilari, aktore, produktore, muntatzaile eta musikagile estatubatuarra  da.

Jarmusch 1980. hamarkadatik hona, zinema independientearen esponente handienetako bat izan da. Bere film garrantzitsuenen artean kokatzen dira *Stranger Than Paradise* (1984), *Down by Law* (1986), *Mystery Train* (1989), *Dead Man* (1995), *Ghost Dog: The Way of the Samurai* (1999), *Coffee and Cigarettes* (2003) eta Broken Flowers (2005).​ Musikari bezala bere filmetarako musika konposatu izan du, bi disko argitaratu ditu Jozef van Wissem-ekin batera.

## Filmografia 
* *Permanent Vacation* (1980)
* *Stranger Than Paradise* (1984)
* *Down by Law* (1986)
* *Mystery Train* (1989)
* *Night on Earth* (1991)
* *Dead Man* (1995)
* *Ghost Dog: The Way of the Samurai* (1999)
* *Coffee and Cigarettes* (2003)
* *Broken Flowers* (2005)
* *The Limits of Control* (2009)
* *Only Lovers Left Alive* (2013)
* *Paterson* (2016)
* *Gimme Danger* (2016)
* The Dead Don't Die (2019)

## Erreferentziak 
## Bibliografia 
*

## Kanpo estekak
Pato Machete

**Patricio Chapa Elizalde** (Monterrey, 1975eko urriaren 6a), mexikoko rapero bat da, *Control Machete* hip-hop taldeko abeslari ohia eta ondoren bakarlari moduan aritzen dena.

## Diskografia 
* 2008: Contrabanda
* 2012: 33
* 2016: Rifa!

### Control Machete 
* 1996: Mucho Barato
* 1999: Artilleria Pesada presenta
* 2002: Solo Para Fanaticos
* 2003: Uno, Dos:Bandera

## Kanpo loturak 
* Webgune ofiziala
* YouTube webgunea
Nuevo peso uruguaitar

**Nuevo peso uruguaitarra** (), Uruguaiko Ekialdeko Errepublikan 1975etik 1993ra zirkulazioan egon zen dibisa da. Bere ISO 4217 kodea **UYN** zen eta bere sinboloa N$, peso eta dolar izeneko beste diru mota batzuetatik bereizteko. Nuevo peso uruguaitar banako baten ehunena zentesimo deitzen da eta peso bakoitza 100 zentesimoz osatuta dago. *Nuevo peso* hitzek, pisu berri esan nahi dute gaztelaniaz .

## Historia 
1975eko uztailak 1ean nuevo peso uruguaitarrak peso uruguaitar zaharra ordezkatu zuen, hurrengo truke tasarekin: 1.000 peso uruguaitar zahar = 1 nuevo peso uruguaitar. 1993ko martxoak 3an berriz, peso uruguaitarrak nuevo peso uruguaitarra ordezkatu zuen, hurrengo truke tasarekin: 1.000 nuevo peso uruguaitar = 1 peso uruguaitar.

## Erreferentziak 
## Kanpo estekak 
*  Uruguaiko Banku Zentralaren webgunea.
Godfrey Harold Hardy

**Godfrey Harold Hardy** (*G. H. Hardy* bezala ere ezaguna) (1877-1947) matematikari britainiarra izan zen, bere izena daraman desberdintasuna formulatu zuena. Britainiar Erresuman formula harrigarri batzuei esker ezaguna den Ramanujan (1887-1920) indiar matematikari autodidaktaren defendatzaile nagusia eta tesi-zuzendaria izan zen.

## Biografia 
Godfrey Hardy 1877ko otsailaren 7an jaio zen Cranleigh-en (Surrey, Ingalaterra). Bere gurasoek, biak eskola irakasleak, matematikarako joera izan zuten.

Hardyren matematikarako joera naturala oso goiz agertu zen. Bi urte zituenean, bi milioi baino hadiagoko zenbakiak idazten zituen, eta elizaren ereserkietako zenbakien faktorizazioakin bere burua probatu zuen.

Cranleigh-eko eskolara joan ondoren, Hardy sartu zen Winchester College-n. 1896an, Trinity College-ra (Cambridge) joan zen. Sadleirian katedra bete zuen 1931tik 1942ra; Cambridge utzi zuen 1919an Oxfordeko Savilian geometria katedra hartzeko.

## Lana 
* ''A Mathematician's Apology.* Cambridge University Press. Londres, 1940.
* *Ramanujan.Twelve Lectures on Subjects Suggested by His Life and Work* Cambridge University Press: Londres, 1940.
* *An Introduction to the Theory of Numbers.* Con E. M. Wright. 1938.
* *A Course of Pure Mathematics.* 1908.
* *A Mathematician's Apology. Cambridge University Press. Londres, 1940.
Maxime Maufra

**Maximilien Émile Louis Maufra** (Nantes, 1861eko maiatzaren 17a - Poncé-sur-le-Loir, 1918ko maiatzaren 23a), **Maxime Maufra** izenarekin ezaguna egin zen margolari, grabatzaile eta litografo frantsesa. Inpresionismo eta postinpresionismoarekin lotzen zaio.

## Biografia 
Margolaritzan haren aitarekin hasi zen, Loira ibaiaren paisaiak margotzen. Aitak negozio mundura bideratu nahian Ingalaterrara bidali zuen eta han Maximek Turnerren margolaritza ezagutu zuen. Halaber, Gales eta Eskozia ezagutu zuen eta horrek inpaktu handia izan zen berarentzat. 1884an Frantziara itzuli zen. 1886an, Parisko erakusketa batean, Octave Mirbeauk bere margolaritza ezagutu zuen. 1890an Maxime Maufrak buru-belarri margolaritzan aritzea erabaki zuen. 1892an Parisko Bateau-Lavoirren instalatu zen, lehendabizikoa izanik. 1890an Gauguin ezagutu zuen; ondoren, Pont-Avenen eta Poldun boladak batzuk egon zen. Poliki-poliki bere estilo propioan joan zen sakotzen. Bere paisaiak originalak dira, asko eta asko itsas-paisaiak. Quiberon, Raz, Crozon penintsula ezagutu zituen eta paisaia haiek bere lanen protagonistak izango ziren.

### Margolan ezagunak 
* *Barque échouée (Lac étiré en Écosse)*, 1884, Nantesko Arte Ederren Museoa.
* *Pont-Aven, ciel rouge*, 1892, Bresteko Arte Ederren Museoa.
* *Vue du port de Pont-Aven*, 1893-1894 inguru, Quimperko Arte Ederren Museoa.
* *La plage à Yport*, 1900, Belgikako Komunitate Frantsesaren bilduma.
* *Côte de Goulphar sous le soleil*, 1900, Rennesko Arte Ederren Museoa.
* *Belle-Île-en-Mer*, 1905, Lambinet Museoa, Versailles.
* *Les bords du Blavet*, 1911, Orsay museoa, Paris.
* *Bords de Loire*, Nantesko Arte Ederren Museoa.
* *Brouillard sur la Seine (Les Andelys)*, Nantesko Arte Ederren Museoa.
* *Côte de Domois (Belle-Île-en-Mer)*, Nantesko Arte Ederren Museoa.
* *Place Saint-André-des-Arts, rue Suger*, huile sur toile, Geneva, Petit Palais Museoa.

## Galeria 

File:210 Maxime Maufra Vue du port de Pont-Aven.jpg||*Vue du port de Pont-Aven* (1893-1894 inguru), Quimperko Arte Ederren Museoa.
File:341 Maxime Maufra.JPG|*Crépuscule jaune sur les vasières, Loctudy* (1898), Quimperreko Arte Ederren Museoa.
File:'Coast, Bay of Douarnenez, France' by Maxime Maufra, Cincinnati Art Museum.JPG|*Côte, Baie de Douarnenez* (1901), Cincinnati Art Museum.
File:Landscape-with-mill.jpg|*Paisaia*.
File:Maxime-Maufra-The-Bay-of-Douarnenez.jpg|*Douarnenez badia*.

## Erreferentziak 
## Kanpo loturak
Mireia Muñoz

**Mireia Muñoz Pérez** (Muskiz, ) bizkaitar txirrindulari profesionala da.

## Taldeak 
* 2017: Bioracer - Elkar Kirolak
* 2018: Sopela Women's Team

## Erreferentziak
Red House

**Etxe Gorria** (), 1859 urtean Ingalaterran Philip Webben eskutik eraikia izan zen etxe-jabetza bat da, William Morrisen enkargupean.
Izena, eraikitzeko erabili zen materialak ematen dio: adreilu gorria. Etxebizitza gisa erabiltzeko izan zen sortua, 1860an eraikina bukatutzat ematen zelarik.

Oxfordeko Unibertsitatean ikasketak bukatu eta gero, Morrisek bera eta bere emaztearentzako, Jane Morris, landa etxe bat eraikitzea erabaki zuen, Londreseko erdigunetik oso urrun ez zegoelarik.
Partzela eremu bat erosi zuen momentu horretan Upton zeritzon herrian, Kent-en, eta bertan eraikitzea erabaki zuen Red House. Bere lagun Philip Webb-ek lagundu zuen diseinu eta eraikuntzaren sorreran, bere familiak oinordetzan utzi zioten diruarekin finantzatu zuen eraikuntza.https://web.archive.org/web/20130711041720/http://https/://en.wikipedia.org/wiki/Red_House,_Bexleyheath

Erdi aroko arteak asko influentziatu zuen Morris, baita ere neogotiko estiloak: inspirazio hauek islatuak ikusten dira eraikinaren diseinu guztian.
Adreilu gorriz eraikia izan zen, teila eraikia teilatua, modu honetan ingurumenari laguntzen adaptazioan. Egileek alde batera utzi zuten edozein diseinu eta ideia mota, modu honetan, praktikotasunean oinarrituz.
Barnealdean nagusiak dira egurra, beira eta baldosa materialak, material naturalak dira, hurbiltasuna eragiten dutenak. Etxeko diseinuak, erdi aroko eta artea gogorarazten digute.

Arts and Crafts mugimenduko lehen adibideetako eraikina da Etxe Gorria. Barnealdetik, margoekin izan zen dekoratua. Morrisek etxe bat nahi zuen, baina era berean “arte jauregi” moduko bat imajinatzen zuen, bera eta bere lagunek arteaz goza zezaten.

Nahiz eta Morrisek bizitza osoa bertan pasatzeko asmoa izan, 1865 urtean jabetza saltzea erabaki zuen, baldintza ekonomikoak zirela eta.

2003 urtean, etxea The National Trustek etxea erosi zuen, orduztik kontserbazio mantentze proiektu bat hasi zuelarik, gaur egun hau mantentzen da: ikusleentzako opari denda bat duelarik.

## Erreferentziak 
## Kanpo estekak
The Sorcerer's Apprentice (2010eko filma)

'''The Sorcerer's Apprentice'* (euskaraz *Azti Ikaslea*) 2010eko Jon Turteltaub estatubatuar zinema zuzendariak zuzendutako fantasia eta ekintza film bat da. The Walt Disney Company ekoiztetxeak ekoitzi zuen, eta *Fantasia'' (1940) marrazki bizidun fil ospetsuaren egokitzapen ari bat da. Jay Baruchel, Nicolas Cage, Alfred Molina, Teresa Palmer, Monica Bellucci, Omar Benson Miller, Toby Kebbell, Alice Krige eta Jake Cherry aktoreek antzeztu zuten.

## Argumentua 
Balthazar Blake (Nicolas Cage), newyorkar azti prestigiotsuak, hiria bere etsairik handiena den Maxim Horvath (Alfred Molina) aztiarengandik defendatuko du. Betekizun hau bakarrik burutu ez dezakenez, Dave Stutler (Jay Baruchel), itxuraz arrunta dirudien baina ahalmen handiak dituen mutikoaren laguntza izango du. Antzinako aztikeriari buruzko ikastaro irakatsi ondoren, biak Gaizkiaren Indarrak garaitzeko borrokari ekingo diote.

## Aktoreak 
* Jay Baruchel: Dave Stutler
** Jake Cherry: Dave gaztea
* Nicolas Cage: Balthazar Blake
* Alfred Molina: Maxim Horvath
* Teresa Palmer: Rebecca "Becky" Barnes
** Peyton List: Becky gaztea
* Toby Kebbell: Drake Stone
* Omar Benson Miller: Bennet Zurrow
* Monica Bellucci: Veronica Gorloisen
* Alice Krige: Morgana le Fay
* Robert Capron: Oliver

## Kanpo estekak 
* IMDBko fitxa irakurgai
Gueule d'ange (2018ko filma)

'''''Gueule d'ange''''' 2018ko Vanessa Filho frantziar zinema zuzendariak zuzendutako film dramatikoa da.

## Argumentua 
Ellik 8 urte ditu, eta amarekin bizi da, Mediterraneoko kostaldeko herri batean. Marlène ama bera ere gaztea da, eta ia ez da gauza haurraz arduratzeko. Horregatik, ama-alabak beti dabiltza gizarte zerbitzuetako begiraleengandik ezkutatzen. Marlènek edan egiten du, eta joera du deprimitzeko eta bere burua suntsitzeko. Egun batean, amak haurra abandonatzea erabakiko du, dantzaleku batean gizon bat ezagutu ondoren. Haurraren begien bidez erakusten du filmak amaren hondamendia, baina emakumea epaitu gabe.

## Aktoreak 
* Marion Cotillard : Marlène
* Ayline Aksoy-Etaix : Elli
* Alban Lenoir : Julio
* Amélie Daure : Chiara
* Stéphane Rideau : Jean

## Erreferentziak 
## Kanpo estekak
FC Gandzasar Kapan

**FC Gandzasar Kapan** (armenieraz Ֆուտբոլային Ակումբ Գանձասար Կապան) Armeniako futbol taldea da, Kapan hirikoa.

## Historia 
Taldea 2004an sortu zen eta 2006an egin zuen debuta lehen mailan.

## Palmaresa 
### Armenian: 1 
* Armeniako Liga
** Txapelduna (0)
** Bigarrena (2): 2011, 2017.
* Armeniako Kopa
** Txapelduna (1): 2018.
** Finalista (1): 2014.

## Kanpo estekak
The Man Who Killed Don Quixote

***The Man Who Killed Don Quixote*** 2018ko Terry Gilliam britainiar zinema zuzendariak zuzendutako abenturazko film komikoa da. 29 urte behar izan ditu Terry Gilliamek filma amaitu eta estreinatzeko. 1989. urtean hasi zuen filma lantzen, eta 2000. urtean filmatzen, Nafarroan.

## Aktoreak 
* Adam Driver: Toby Grisoni
* Jonathan Pryce: "On Kixote"
* Stellan Skarsgård: buruzagia
* Olga Kurylenko: Jacqui
* Joana Ribeiro: Angelica
* Óscar Jaenada: ijitoa
* Jason Watkins: Rupert
* Sergi López: baserritarra
* Rossy de Palma: baserritarraren emaztea
* Hovik Keuchkerian: Raul
* Jordi Mollà: Alexei Miiskin

## Erreferentziak 
## Kanpo estekak
Judith Arndt

**Judith Arndt** (Königs Wusterhausen, -) alemaniar txirrindulari ohia da, 2012an GreenEDGE-AIS taldean aritu zena. 1996ko Olinpiar Jokoetan urrezko domina lortu zuen pistan.

Erlojupeko txirrindularitza emakumezkoen elite munduko txapelketa, Rotterdam Tour eta Memorial Davide Fardelli eguneko probak ez ezik, hiru aldiz Thüringen-Rundfahrt der Frauen, bi aldiz Emakumeen Euskal Bira eta behin Giro del Trentino Alto Adige-Südtirol ere irabazi zituen.
Enara López

**Enara López Gallastegi** (Bilbo, ) bizkaitar txirrindulari profesionala da. 2018an, Bizkaiko errepide-txapelketa irabazi zuen. Txirrindulari askoren laguntzailea izan da.

## Kirol ibilbidea 
Emaitza onak lortzen hasi zen Euskal Txapelketako beheko kategorietan, eta euskal selekzioak Espainiako txapelketarako askotan deitu zion, hala nola, Premondiale Giro Toscana Int-eko UCI lasterketarako edo Femminbeltz Memorial Michela Fanini 2017. Hori ez zen oharkabean pasatu Sopela Women's Team taldearentzat, 21 urterekin 2018an bere taldean sartu baitzuen. Ondoren Bizkaia-Durango eta UCI Cronos - Casa Dorada taldeetan aritu zen. 

### Entrenatzen istripu larria 
2021eko urtarrilaren 13an bere etxetik gertu, Villasana de Menan (Burgos), entrenamenduan Cabrio portua igotzen ari zela, istripu larria izan zuen. Auto batek harrapatu zuen. Medikuek egiaztatu zuten atzealdeko 9. ornoan haustura bat izan zuela, eta, zorionez, ez ziola hezur-muinari eragin, eta, printzipioz, ez zuela konplikazio larririk eragiten hausturaz haratago. Gorputz osoan jaso zituen kolpeak, baina arazo bakoak. Bere galiziar talde berriak, Team Farto BTC, bere fitxaketaren berri ematear zuen. Taldearen managerrak, Brais Dacal, istripuaren xehetasunaren berri ematean taldean sartu zela ofizialki berretsi zuen.

## Palmaresa 
**2018**
* **Txapelduna** Bizkaiko Txapelketan 
* 3. Emakumezkoen Burgosko Itzulian
* 9. Ardècheko Itzuliko etapa batean.

**2019**
* **Txapeldunordea** izan zen Espainiako Kopan 
* **Txapeldunordea** izan zen Espainiako Txapelketan 23 urtez azpikoen kategorian.
* Team Farto BTC

## Erreferentziak 
## Kanpo estekak 
* Elkarrizketa; Profesional izateko borrokatu naizUriola, 2020.01.07
* 
* Enara Lópezen fitxa (cqranipv.com)
Tona Brown

**Tona Brown** (Norfolk, Ameriketako Estatu Batuak, 1979ko abenduaren 30a) estatubatuar biolinista eta mezzosopranoa da. Carnegie Hall musika-aretoan interpretatu zuen lehen emakume transgeneroa izan zen. Gainera Ameriketako Estatu Batuetako presidentearen aurrean interpretatu duen lehen afro-amerikar emakume transgeneroa da.

## Diskografia 
* *This Is Who I Am* (2012)

## Erreferentziak 
## Kanpo estekak 
* Tona Brownen webgune ofiziala
American Heart

**American Heart** (euskaraz *Amerikar Bihotza*) 1993ko Martin Bell estatubatuar zinema zuzendariak zuzendutako drama film independiente bat da. Jeff Bridges, Edward Furlong, Lucinda Jenney, Tracey Kapisky eta Don Harvey aktoreek antzeztu zuten.

## Argumentua 
Jack Keely (Jeff Bridges) espetxealdi luze bat igaro ondoren baldintzapeko askatasuna jaso berri duen gizon bat da, urte askoren buruan elkarren berririk izan gabe egon ondoren Seattle hirian Nick (Edward Furlong) seme nerabearekin berrelkartuko da, hortaz, nola edo hala semea alboratu eta harekiko inongo ardurarik ez izaten saiatuko da. Aldiz, Nick mutil gatazkatsua izanik ere, ez du bere aitarekin egoteko aukerari muzin egin nahi.

## Aktoreak 
* Jeff Bridges : Jack Kelson
* Edward Furlong : Nick Kelson
* Lucinda Jenney : Charlotte
* Don Harvey : Rainey

## Kanpo estekak 
* IMDBko fitxa irakurgai
The Dictator (2012ko filma)

**The Dictator** (euskaraz *Diktadorea*) 2011ko Larry Charles estatubatuar zinema zuzendariak zuzendutako umore beltzeko komedia film bat da. Sacha Baron Cohen, Anna Faris eta Ben Kingsley aktoreek antzeztu zuten.

## Argumentua 
Haffaz Aladeen (Sacha Baron Cohen) almirantea, diktadore antiokzidentalak, Iparraldeko Afrikan dagoen eta petrolio baliabide itzelak dituen Wadiya izeneko bere herrialdean demokrazia ezarri ez dadin bere bizia arriskuan jarriko du. Bere aholkulari leialena den Tamir osaba (Ben Kingsley), Polizia Sekretuaren Burua, Segurtasun Burua eta Emakumeen hornitzailea ere bada.

Zoritxarrez, Aladeen eta bere kontseilarientzat, Mendebaldea Wadiyako barne aferetan muturra sartzen hasi da, azken hamarkadan zehar Nazio Batuen hainbat zigor jaso dituen herrialdea. Bere kontseilari bat hilik suertatu den atentatu bat jasan ostean, Tamirrek Aladeen New York hirira bidaiatu eta Nazio Batuekin duten gatazka konpontzeko konbentzituko du.

## Aktoreak 
* Sacha Baron Cohen: Aladeen/Alison Burgers almirante jenerala eta bere Efawadh bikoizlea
* Anna Faris: Zoey
* Ben Kingsley: Tamir, Aladeenen osaba
* Jason Mantzoukas: "Nuklear" Nadal
* John C. Reilly (*krediturik gabe*): Clayton
* Bobby Lee: Lao jauna
* Sayed Badreya: Omar
* Adeel Akhtar: Maroush
* Fred Armisen: Heriotza, Aladeen jatetxeko zerbitzaria
* Edward Norton (*krediturik gabe*): Bere burua antzeztuz
* Megan Fox: Bere burua antzeztuz
* Susan Syke: Etra
* Chris Elliott: Ogden jauna
* Garry Shandling (*krediturik gabe*): Osasun inspektorea
* Chris Parnell: Albiste berriemalea
* Aasif Mandvi: Medikua
* Rizwan Manji: Gaixoa
* Horatio Sanz: Laguntzailea balkoian
* Fred Melamed: Zientzialari nuklear burua
* Joey Slotnick: Etxegabea
* Jessica St. Clair: Denise
* Kathryn Hahn: Emakume haurduna
* Anna Katarina: Angela Merkel
* Kevin Corrigan: Slade
* Mitchell Green: Joteph
* Jenny Saldana: Hannah

## Kanpo estekak 
* IMDBko fitxa irakurgai
Marianne Vos

**Marianne Vos** ('s-Hertogenbosch, -) herbeheretar txirrindularia da, bere belaunaldiko onentzat hartua. 2008ko eta 2012ko Olinpiar Jokoetan urrezko domina bana lortu zituen.

Erlojupeko txirrindularitza emakumezkoen elite munduko txapelketa, Alfredo Binda Saria, Ronde van Drenthe eta La Flèche Wallonne Féminine eguneko probak ez ezik, hiru aldiz Giro d'Italia Femminile, bi aldiz Emakumeen Euskal Bira eta behin The Women's Tour ere irabazi ditu.

2024ko Parisko Olinpiar Jokoetan zilarrezko domina irabazi zuen, emakumeen errepide lasterketan bakarkako ekitaldian.

## Ziklo-krosa 
* Munduko Txapelketa:
** Txapelduna (8): 2006, 2009, 2010, 2011, 2012, 2013, 2014, 2022
** Bigarrena (2): 2008, 2017
** Hirugarrena (2): 2015, 2019
* Munduko Kopa:
** Txapelduna (1): 2019
** Bigarrena (4): 2004, 2007, 2010, 2012
** Hirugarrena (2): 2011, 2014

## Kanpo estekak 
[Kategoria:2024ko Udako Olinpiar Jokoetako txirrindulariak]]
Hardy-ren desberdintza

**Hardy-ren desberdintza** desberdintza matematikoa da, izena G.H. Hardy-rengatik duena. desberditza honek hau esaten du: a_1, a_2, a_3, \dots  negatiboak ez diren zenbaki errealen segida ez guztiz nulu bat bada, orduan edozein *p* > 1 zenbaki errealerako hau betetzen da:

:\sum_{n=1}^\infty \left (\frac{a_1+a_2+\cdots +a_n}{n}\right )^p

Hardy-ren desberditzaren bertsio integral batek esaten du *f* funtzio integragarria balio ez-negatiboetarako badela, orduan

:\int_0^\infty \left (\frac{1}{x}\int_0^x f(t)\, dt\right)^p\, dx\le\left (\frac{p}{p-1}\right )^p\int_0^\infty f(x)^p\, dx

non berdintza gertatzen den baldin eta soilik baldin *f*(*x*) = 0 ia puntu guztietan bada.

## Kanpo estekak
Denis Johnson

**Denis Johnson** (Munich, 1949ko uztailaren 1a – Gualala, Kalifornia, 2017ko maiatzaren 24a) estatubatuar idazlea izan zen.

1969an argitaratu zuen lehen olerki liburua eta 1983an lehen eleberria.  1992an ''Jesus' Son* ipuin bilduma argitaratu zuen, bere lanik bereizgarriena. Hamaika ipuinek Amerika landatarreko heroinazaleen bizitzari buruz hitz egiten dute. Vietnamgo gerrari buruzko 1987ko *Tree of Smoke'' eleberriarekin National Book Award saria irabazi zuen eta Pulitzer Sariko finalista izan zen.

## Lanak 
### Istorio laburrak 
* Jesus' Son, 1992
* The Largesse of the Sea Maiden, 2018

### Eleberriak 
* Fiskadoro, 1985
* The Stars at Noon, 1986
* Resuscitation of a Hanged Man, 1991
* Already Dead:A California Gothic, 1997
* The Name of the World, 2000
* The Stone Tree, 2007. National Book Award.
* Nobody Move, 2009
* Train Dreams, 2011
* The Laughing Monsters, 2014

### Olerkiak 
* The Man Among the Seals:Poems, 1969
* Inner Weather, 1976
* The Incognito Launch, 1982
* The Veil, 1985
* The Throne of the Third Heaven of the Nations Millennium Third Assembly;Poems Collected and New, 1995

### Antzerkia 
* Hellhound in My Trial:Drama in Three Parts, 2000
* Shoppers:Two Plays, 2002
* Soul of a Whore and Purvis:Two Plays in Verse, 2012

### Gidoiak 
* The Prom, 1990
* Hit Me, 1996
Reina Gossett

**Reina Gossett** (Massachusetts, Ameriketako Estatu Batuak, 1983) estatubatuar film zuzendaria eta transgeneroen eskubideen aldeko ekintzailea da. 2017an Eric A. Stanleyk, Johanna Burtonek eta hirurek *Trap Door: Trans Cultural Production And The Politics of Visibility* liburua argitaratu zuten.

## Liburuak 
* *Trap Door: Trans Cultural Production And The Politics of Visibility* (2017), 

## Filmografia 
### Zuzendutako filmak
Henry Cole

**Henry Cole** (1808ko uztailaren 15a – 1882ko apirilaren 18a) Britainia Handiko disenatzaile bat izan zen.

## Bizitza 
Ingalaterrako Bath herrian jaio zen, 1808an. Bere aita Henry Robert Cole militarra zen. Urte batzuk geroago Londresera joan ziren eta han Christ’s Hospital-ean ikasten hasi zen 1817an. 15 urterekin hasi zen lanean baina denbora izan zuen akuarelarekin margotzen ikasteko. 1837tik 1840ra Rowland Hill-en laguntzaile bezala lan egin zuen, honek posta sistema erreformatu zuen munduko lehen posta zigilua sortuz. Esaten da Colek parte hartu zuela zigilu honen diseinuan. Geroago, 1843an, Gabonetako postala asmatu zuen. 1873an ofizialki erretiratu zen 50 urtez lan egin ondoren 1882 apirilaren 18an hil zen 74 urterekin.

Henry Colek sortutako lan asko Felix Summerly ezizenarekin daude sinatuta. Lan hauen artean umeentzat idatzi zituen ipuinak daude eta Minton enpresarako diseinatu zituen te ontzia eta katiluak.

Colek defendatzen zuen industriak eta arteak bat egin behar zutela eta 1849an “Journal of Design” aldizkaria sortu zuen, hau diseinuari buruzko argitaratutako lehen aldizkaria zen, bertan hainbat hausnarketa teoriko idatzi ziren. Aldizkari honetan zenbait irudi eta proiektu azaltzen ziren fabriketan eredu bezala erabiltzeko. Henry Colek fabriketako jabeak heztea eta diseinuarenganako sentsibilitatea garatzea zuen helburu, baina aldizkariak ez zuen arrakasta handirik izan eta bakarrik hiru urtez argitaratu zen.

Henry Coleren beste proiektu bat fabrika bat fundatzea izan zen. Bertan hainbat prototipo ekoiztu ziren. Estetika berri bat sortu zuen forma sinpleak erabiliz, izan ere forma sinpleagoak fabrikazio errazago bat ahalbidetzen zuen. Produktuen dekorazioa funtzionaltasunera egokitzen zen apaingarriei erabilera bat bilatuz. Horretaz gain heziketa zentro berriak sortu zituen diseinatzaile berriak (garai hartan “manufacturer” izena zeuzkatenak) hezteko helburuarekin.

## 1851ko Erakusketa 
1851an Colek, Owen Jonesekin batera, nazioarteko erakusketan parte hartu zuen. Erakusketa Londreseko Hyde Parkean ospatu zen, Crystal Palace eraikinean, hau gertakizun horretarako bereziki eraikitako kristalezko jauregia zen. Erakusketa aukera ona izan zen Ingalaterrako diseinuak beste herrialdeetakoekin konparatzeko. Erakusketak arrakasta handia izan zuen (28 herrialde, 6.039.195 ikusle eta 100.000 produktu)

1852an Victoria and Albert Museoa sortu zuen arte erabilgarriak biltzeko helburuarekin, garai hartan museoetan ezohikoak ziren objektuak. Horretaz gain gaur egun Royal College of Art bezala ezagutzen den diseinu eskola sortu zuen.
## Kanpo estekak
Margaret Macdonald Mackintosh

**Margaret Macdonald Mackintosh** (Tipton, Erresuma Batua, 1864ko azaroaren 5a - 1933ko urtarrilaren 7a) eskoziar artista izan zen.

## Bizitza 
Ingalaterran jaio zen, Tiptonen hain zuzen, Wolverhamptontik gertu dagoen herri batean. Bere ahizparekin batera, Glasgoweko arte eskolan ikasi zuen, eta bere lanak Glasgow estiloa definitzeko ezinbestekoak izan ziren 1890eko hamarkadan Eskozian. Macdonadek bertako lehenengo mugimendu artistikoan parte hartu zuen, “The Four”, bere ahizpa eta haren Herbert MacNair izeneko senarrarekin osatu zena.

Margaret 1933ko urtarrilaren 10ean hil zen, obra handia utzita, obra ezaguna eta kalitate handikoa.

## Lanak 
Eskoziako modernismoa ulertzeko ezinbestekoa da Margareten diseinuak kontuan hartzea, izan ere bere lanak, eta bere ahizparenak, Glasgowko estiloa definitu zuten. Bertan proiektu grafikoetan aritu ziren, oihalen estanpatuetan eta eszenografietan, nahiz eta lan hauek inoiz ez gauzatu. 1923an, Ingalaterra utzi eta oporrak Rosellonen eman zituen. Frantziara joan ziren eta akuarela asko egin zituen 4 urtetan. Hasieran, 1924ko udan bizi izan ziren Colliouren, eta 1925-1926 eta 1926-1927 urteetan Le Commerce hotelean, PortVendresen. Mackintoshek ekialdeko Pirinioetako paisaia askotako akuarelak margotu zituen.

1927an, Charles gaixotu egin zen. Mackintosh senar-emazteak Londresera itzuli ondoren, medikuek mingaineko minbizia diagnostikatzen zioten.

Arreta-protokoloa gorabehera, haren osasuna degradatu egin zen eta pixkanaka hitzaren erabilera galtzen zuen. Ospitalean, Charles Rennie Mackintosh 19286ko abenduaren 10ean hil zen. Margaretek bost urte iraun zuen, 1937ko urtarrilaren 10ean hil zen Londresen. Obra handia utzi zuen, hala kantitatearen aldetik, nola kalitatearen eta izan duen eraginaren aldetik.

## Galería 
## Iruditegia 

Margaret MacDonald - The May Queen 1900.jpg|*The May Queen* (1900)
Margaret MacDonald - The Heart Of The Rose.jpg|*The Heart Of The Rose* (1901)
Margaret MacDonald - White Rose And Red Rose.jpg|*White Rose And Red Rose* (1902)
Margaret MacDonald - Embroidered Panels 1902.jpg|Paneles bordados (1902)
Margaret MacDonald - Opera Of The Seas 1903.jpg|*Opera Of The Seas* (1903)
Margaret MacDonald - Opera Of The Winds 1903.jpg|*Opera Of The Winds* (1903)
Margaret MacDonald - La Mort Parfumee.jpg|*La Mort Parfumee* (1921)

## Erreferentziak 
## Kanpo estekak
Old City Hall (Filadelfia)

**Old City Hal** edo Filadelfiako **Udaletxe Zaharra** Filadelfiako eraikin historikoa da, Ameriketako Estatu Batuetako ekialdeko itsasertzean. Eraikuntza lanak 1791an bukatu ziren.

## Ezaugarriak 
David Evans arkitektoaren planoak eta arkitektura georgiar estiloa jarraituz eraiki zen.

## Historia 
1791tik 1800 urte arte Estatu Batuetako Auzitegi Gorenaren egoitza izan zen. Bitarte horretan Filadelfia Estatu Batuetako hiriburua izan zen, funtzio hori betetzeko Washingtonen prestaketak lanak egiten ziren bitartean. Ondoren, hiriko udaletxea izan zen gaur egungo Philadelphia City Hall (1871-1901) eraiki arte. XVIII. mendearen bukaeran migratzaileak jasotzeko lekua izan zen. Gaur egun museoa da eta Independentziaren Parke Historiko Nazionalaren barruan dago.

## Erreferentziak 
## Kanpo loturak 
* :Old City Hall.